მაგთიკომი

„მაგთიკომი“ — ქართული სატელეკომუნიკაციო კომპანია, რომელიც  1996 წლის 12 თებერვალს დააფუძნა გია ჯოხთაბერიძემ. კომპანიამ პირველი კომერციული ზარი მობილური ქსელიდან 1997 წლის 22 სექტემბერს განახორციელა.

„მაგთიკომის“ სერვისები მოიცავს: მობილურ ტელეფონიას, მობილურ ინტერნეტს (2G, 2.5G, 3G, 3.5G, 4G, 4.5G, 5G), სადენიან ფიქსირებულ ტელეფონიას (VoIP), ინტერნეტ ტელევიზიას (IPTV)  (2016 წლიდან) და ოპტიკურ-ბოჭკოვან ინტერნეტს (2016 წლიდან).

„მაგთიკომის“ მობილურ ქსელში გაერთიანებულია შემდეგი თაობის ტექნოლოგიები: GSM (2G და 2.5G), UMTS (3G და 3.5G HSPA+), LTE (4G, 4.5G  LTE-Advanced) და 5G. აღნიშნული ტექნოლოგიები დანერგილია 700, 800, 900, 1800, 2100, 2600 და 3500 მეგაჰერც სიხშირეებზე. 

„მაგთიკომის“ ქსელის დაფარვის არეალი (13 012 საბაზო სადგური) შეადგენს საქართველოს დასახლებული კონტროლირებადი ტერიტორიის 99%-ს. 
მომსახურების ფართო ქსელით — 50 ოფისით და 88 იუსტიციის სახლით — მაგთიკომი 3 მილიონამდე აბონენტს ემსახურება. 2026 წლის 28 თებერვლის მდგომარეობით, მაგთიკომმა ქართულ ეკონომიკაში სამ მილიარდ ასოცდათერთმეტ მილიონ ლარზე მეტი (3,131,026,557) შეიტანა.მაგთიკომის წვლილი ქართულ ეკონომიკაში

2016 წლიდან, „მაგთიკომი“ ISP ოპერატორი და, შედეგად, სრული საკომუნიკაციო სერვისის მიმწოდებელია.მაგთიკომი ISP ოპერატორი

მფლობელები
შპს „მაგთიკომი“ 1996 წლის 12 თებერვალს დააფუძნა გია ჯოხთაბერიძემ, რომელიც კომპანიის 75%-ს ფლობს. გია ჯოხთაბერიძეს სრული კონტროლი აქვს კომპანიაზე. მაგთიკომის გენერალური დირექტორია გიორგი გაგნიძე. მფლობელებისა და მათი პროცენტული წილის განაწილების შესახებ იხ. სქემა 1. 
მინი|(სქემა 1,)|არა|413x413პქ

 ისტორია 
 მნიშვნელოვანი მოვლენები 
მინი|მაგთიკომის ლოგო, 2016 - დღემდე1997 წლის 22 სექტემბერი - „მაგთიკომის“ ქსელიდან პირველი კომერციული ზარი განხორციელდა;მნიშვნელოვანი მოვლენები
 2001 წელი — GPRS ქსელის მშენებლობის შედეგად პირველი GPRS ზარი განხორციელდა;
 2005 წელი — ოპერირება დაიწყო „მაგთიკომის“ ახალგაზრდულმა ბრენდმა „ბალი“.
 2005 წელი — „მაგთიკომი“ 800 მეგაჰერცის სტანდარტი CDMA-ს საექსპლუატაციო ლიცენზიის მფლობელი გახდა;
 2006 წელი — 3G ქსელის გამართვის შედეგად გაეშვა 3G სერვისები: ვიდეოზარი, მობილური ტელევიზია, მაღალსიჩქარიანი ინტერნეტი;
 2008 წლის აპრილი — ოპერირება დაიწყო „მაგთი ფიქსმა“, რომელიც წარმოადგენდა უსადენო ფიქსირებული ტელეფონიის მომსახურებას და ოპერირებისთვის იყენებდა CDMA 450 ტექნოლოგიას (ოპერირებდა 450 მეგაჰერც სიხშირეზე). 2022 წლის 29 ივლისს მაგთი ფიქსის სერვისი გაუქმდა.
 2009 წელი — „მაგთიკომმა“ საქართველოს განათლებისა და მეცნიერების სამინისტროს დაკვეთით, ერთიანი საგანმანათლებლო ქსელის შექმნის ფარგლებში, საქართველოს ყველა რესურსცენტრისა და საჯარო სკოლის ინტერნეტიზაციის პროექტი დაიწყო. „მაგთიკომმა“ ქსელის გამართვა დათქმულ ვადაზე ადრე დაასრულა, მთელს საქართველოში 2150-ზე მეტი საჯარო სკოლა და რესურსცენტრი ჩართო და დღემდე ემსახურება;
 2010 წელი - ოპერირება დაიწყო „მაგთიკომის“ მესამე მობილურმა ბრენდმა „ბანი“;
მინი|მაგთი GSM-ის ლოგო, 1997 -2006|230x230პქ2012 წლის იანვარი — ამოქმედდა „მაგთისატი“ —საქართველოში თანამგზავრული მაუწყებლობის პირველი ოპერატორი, რომელიც ქვეყნის ნებისმიერ წერტილში ტელემაუწყებლობას უზრუნველყოფდა. 2022 წლის 31 დეკემბერს მაგთისატის მომსახურება გაუქმდა;
 2013 წლის დეკემბერი — „მაგთიკომმა“ საკუთარი წარმოების, ქართულ ენაზე გახმოვანებული 3 ახალი კინოარხი შესთავაზა მომხმარებელს: „მაგთი ჰიტი“, „მაგთი კინო“, „ჩვენი მაგთი“; 
 2015 წლის 1 თებერვალი — გაეშვა „მაგთიკომის“ 4G/LTE ქსელი, რომლის დაფარვის არეალიც საქართველოს დასახლებული და კონტროლირებადი ტერიტორიის 92%-ს მოიცავს;
 2016 წლის 30 მაისი - შპს „მაგთიკომსა“ და შპს „კავკასუს ონლაინს“ შორის ხელი მოეწერა საოპერაციო აქტივების ნასყიდობის ხელშეკრულებას;
 2016 წლის 31 მაისი — „მაგთიკომმა“, პირველად საქართველოს ტელესაკომუნიკაციო ბაზარზე, თავის მომხმარებელს შესთავაზა 4.5G LTE-Advanced ქსელი;
 2016 წლის 1 აგვისტო — „მაგთიკომმა“ ოპტიკურ-ბოჭკოვანი ინტერნეტის, ინტერნეტ-ტელევიზიის (IPTV), ფიქსირებული ტელეფონიისა და ჰოსტინგის სერვისის მიწოდება დაიწყო, რის შემდეგაც ის სრულ საკომუნიკაციო მომსახურებას — მობილურ და ფიქსირებულ ტელეფონიას, ინტერნეტსა და ტელევიზიას სთავაზობს მომხმარებელს;
  მინი|223x223პქ|მაგთის ლოგო, 2006-20202016 წლის 21  ნოემბერი — „მაგთიკომსა“ და „დელტაკომს“ შორის მაგთიკომის მიერ დელტაკომის 100%-იანი წილის შესყიდვის ხელშეკრულებას მოეწერა ხელი;
 მინი|223x223პქ|მაგთის ლოგო, 2020 - დღემდე
 2018 წლის 2 მაისი — „მაგთიკომმა“ გაუშვა VoLTE (Voice over Long Term Evolution) ტექნოლოგია;
 2019 წლის 18 მარტი — Magti TV PLAY - ტელევიზიის აპლიკაცია სმარტფონისთვის;
 2019 წლის 1 აგვისტო უახლესი ტექნოლოგია — eSIM მაგთისგან;
 2020 წლის 13 აგვისტოს მაგთიკომმა მე-5 თაობის ტექნოლოგია (5G) სატესტო რეჟიმში გაუშვა;
 2020 წლის 22 აგვისტოს შეიცვალა მაგთის ლოგო;
  2021 წლის 12 თებერვალს, „umlaut“ — გლობალური საკონსულტაციო კომპანია საქართველოში საუკეთესოდ მაგთიკომის ქსელი აღიარა და „Best in Test“ - სერტიფიკატი გადასცა;
  2022 წლის თებერვალს დაინერგა ელექტრონული ხელმოწერა;
  2023 წლის აგვისტო — დაინერგა BI (Business Intelligence);
  2024 წლის 30 იანვარს, შპს „მაგთიკომმა“ წარმატებით გაიარა ISO 27001 სტანდარტთან შესაბამისობის მასერტიფიცირებელი აუდიტი და ბრიტანეთის სტანდარტების ინსტიტუტისგან (BSI)  შესაბამისი სერტიფიკატი მიიღო;
  2024 წლის 23 ოქტომბერს, მაგთიკომმა 5G ქსელი დანერგა.
  2025 წლის პირველი ორი კვარტლის მონაცემებით, მაგთის მობილური ქსელი ინტერნეტის სიჩქარით მსოფლიოში მე-6 ადგილზე დასახელდა.
  2026 წლის 12 იანვარს, მაგთიკომი ქართულ სატელეკომუნიკაციო სფეროში პირველი ნერგავს ხელოვნურ ინტელექტს - AI მაგთი ჩატს.

 მობილური ტელეფონია 
„მაგთიკომში“ პირველი კომერციული ზარი 1997 წლის 22 სექტემბერს განხორციელდა.

„მაგთიკომის“ მობილურ ქსელში გაერთიანებულია შემდეგი თაობის ტექნოლოგიები: GSM (2G და 2.5G), UMTS (3G და 3.5G HSPA+), LTE (4G, 4.5G  LTE-Advanced), 5G. აღნიშნული ტექნოლოგიები დანერგილია 700, 800, 900, 1800, 2100, 2600 და 3500 მეგაჰერც სიხშირეებზე.

ინტერნეტი
„მაგთიკომს“ აქვს ორი ტიპის ინტერნეტ-სერვისი: 2001 წლიდან მობილური ინტერნეტი, ხოლო 2016 წლიდან საცალო ბაზრისთვის განკუთვნილი ოპტიკურ-ბოჭკოვანი ინტერნეტი.

 მობილური ინტერნეტი 
„მაგთიკომის“ მომხმარებელი WAP სერვისის გამოყენებით ინტერნეტით 2001 წლიდან სარგებლობს. GPRS ტექნოლოგიაზე დაფუძნებული ინტერნეტი კი მომხმარებელს კომპანიამ 2002 წელს შესთავაზა, რომელსაც მალე HSDPA, HSPA და HSPA+ ტექნოლოგიები მოჰყვა. 2015 წლიდან „მაგთიკომი“ 4G LTE ინტერნეტქსელს აწვდის, 2016 წლის მაისიდან კი 4,5G, იგივე LTE Advanced ქსელს. 2024 წლიდან მაგთიკომმა 5G ქსელი დანერგა.

კომუნიკაციების კომისიის მონაცემებით, წლების განმავლობაში „მაგთიკომს“ ინტერნეტმოხმარების ყველაზე მაღალი მაჩვენებელი აქვს.კომუნიკაციების კომისია

 ოპტიკურ-ბოჭკოვანი ინტერნეტი 
ოპტიკურ-ბოჭკოვანი ინტერნეტი მომხმარებელს მიეწოდება ოპტიკურ-ბოჭკოვანი ქსელის მეშვეობით, რაც დღეისათვის ყველაზე თანამედროვე ქსელურ ინფრასტრუქტურას წარმოადგენს. აღნიშნული ქსელი გამოირჩევა მონაცემთა გადაცემის მაღალი სიჩქარითა და ხარისხით. 

ტელევიზია
2016 წლიდან „მაგთიკომმა“ ინტერნეტ ტელევიზია IPTV გაუშვა. 

ოფიციალური მონაცემებით 2025 წლის ივნისის მდგომარეობით მაგთიკომს 363,507 აბონენტი ჰყავს.

 IPTV 
IPTV ინტერნეტპროტოკოლით (IP) გავრცელებული ტელევიზიის სტანდარტია. ამ სტანდარტით შესაძლებელია ეთერის მართვა, გადახვევა და დაპაუზება. IPTV-ის ფარგლებში შეიძლება სასურველი გადაცემის უკან დაბრუნება, ნებისმიერი გადაცემის შეჩერება და შემდეგ იმავე ადგილიდან გაგრძელება.

 საკუთარი წარმოების არხები 
„მაგთიკომი“ 2013 წლის დეკემბრიდან საკუთარი წარმოების, ქართულ ენაზე გახმოვანებულ 3 კინოარხს უჩვენებს: „მაგთი ჰიტი“, „მაგთი კინო“ და „ჩვენი მაგთი“.

ფიქსირებული ტელეფონია
 სადენიანი ფიქსირებული ტელეფონია (VoIP) 
VoIP ტექნოლოგია წარმოადგენს სადენიან ფიქსირებულ ტელეფონიას, რომელიც ხორციელდება ინტერნეტ პროტოკოლის (IP) მეშვეობით. ტრადიციული სატელეფონო კავშირისგან განსხვავებით, აქ ხმოვანი სიგნალი ციფრული სახით გადაიცემა. საცალო ბაზარზე სადენიანი ფიქსირებული ტელეფონიის წარმოება „მაგთიკომმა“ 2016 წლიდან დაიწყო.

 მაგთიკომის ინტერნეტ-ტექნოლოგიების განვითარება 
„მაგთიკომის“ ინტერნეტ-ტექნოლოგიების განვითარების ქრონოლოგია:

 2001 წელი - 2G ტექნოლოგია - SMS  და მცირე მოცულობის მონაცემთა გადაცემა WAP ტექნოლოგიით
 2002 წელი - 2,5G ტექნოლოგია - MMS  და GPRS ტექნოლოგია
 2006 წელი - 3G ტექნოლოგია - UMTS უსადენო ფართოზოლოვანი კავშირი მობილურებისთვის
 2009 წელი - 3,5G ტექნოლოგია - HSDPA, HSPA, HSPA+ მონაცემთა გადაცემა უფრო მაღალი სიჩქარით
 2015 წელი - 4G ტექნოლოგია - LTE ქსელი
 2016 წელი - 4,5G ტექნოლოგია - იგივე LTE Advanced. 
 2024 წელი - 5G ტექნოლოგია

 სადგურები 
კომპანიას საქართველოში 13 012  მე-2, მე-3, მე-4 და მე-5 თაობის მობილური ქსელის მიმღებ-გადამცემი საბაზო სადგური აქვს.

 მობილური და ინტერნეტ-ქსელების დაფარვა 
2024 წლის მდგომარეობით, „მაგთიკომი“ საქართველოს დასახლებული და კონტროლირებადი ტერიტორიის 99%-ის დაფარვას უზრუნველყოფს.მაგთიკომის დაფარვის ზონა

ალტ=|545x545პქ

 აბონენტთა მომსახურება 
„მაგთიკომის“  მომსახურების 50 ოფისი (13 თბილისში და 37 საქართველოს სხვადასხვა რეგიონში) მომხმარებელს მთელი სამუშაო კვირის განმავლობაში ემსახურება, ოფისების ნაწილი მუშაობს შაბათ-კვირასაც.  დამატებით, „მაგთიკომის“ მომსახურების ოფისები გახსნილია 88 იუსტიციის სახლში, მთელს საქართველოში. 

აბონენტების მომსახურება ხორციელდება როგორც „ვებ-ჩატის“, ისე ხელოვნურ ინტელექტზე დაფუძნებული პლატფორმის „AI მაგთი ჩატის“ საშუალებით, რაც მომხმარებელს საშუალებას აძლევს, 24-საათიან რეჟიმში, ოპერატორის ლოდინის გარეშე მიიღოს პასუხები ხშირად დასმულ კითხვებზე და კომპანიის სერვისებთან დაკავშირებულ საკითხებზე.

 როუმინგი 
„მაგთიკომს“ აქვს როუმინგული მომსახურებასაც.როუმინგი კომპანიის როუმინგ-პარტნიორების სიაში 242 ქვეყანა და 436 ოპერატორია. 2024 წლიდან შესაძლებელია როუმინგში 5G ტექნოლოგიით სარგებლობა.

 კულტურული და სოციალური პროექტები 

„ჩვენ ქართულ საქმეს ვაკეთებთ“ — ამ ეგიდით „მაგთიკომმა“, სხვადასხვა მიმართულებით, ასეულობით პროექტი განახორციელა, მათ შორის ქართული კულტურის, სპორტის, ჯანდაცვის, ხელოვნებისა და განათლების მხარდასაჭერად. ეროვნულ პროექტებს შორის აღსანიშნავია ქართველ მოღვაწეთა ნამუშევრების წიგნად/ალბომად გამოცემა, რომელიც პრეზენტაციის დღეს უფასოდ რიგდება. „მაგთიკომის“ არქივში ინახება ათობით მწერლის, პოეტის, მხატვრის, მოქანდაკისა თუ არქიტექტორის ნამუშევრები — წიგნები, ტომეულები და ალბომები.

 ჟურნალი „მუდმივი“ 

„მაგთიკომის“ კვარტალური ჟურნალი „მუდმივი“ 1999 წლიდან გამოიცემა. ჟურნალი ასახავს როგორც „მაგთიკომში“ მიმდინარე სიახლეებს, ისე ტექნოლოგიური წინსვლის მსოფლიო მაგალითებსა თუ სხვადასხვა საინტერესო ინფორმაციას.

ჟურნალ „მუდმივის“ სრული ელექტრონული ვერსიის ნახვა „მაგთიკომის“ ვებ-გვერდზე არის შესაძლებელი. ბეჭდური სახით მისი ტირაჟი 10 000 ერთეულს შეადგენს. ჟურნალი უფასოა.

დისტრიბუცია ხორციელდება როგორც თბილისში, ისე რეგიონებში.

რესურსები ინტერნეტში
 ოფიციალური ვებ-გვერდი 

 სქოლიო 

კატეგორია:საქართველოს სატელეკომუნიკაციო კომპანიები